|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Številka: 0100-51/2020/6 | | | | | | | | |
| Ljubljana, 28. 1. 2020 | | | | | | | | |
| EVA 2020-3130-0009 | | | | | | | | |
| GENERALNI SEKRETARIAT VLADE REPUBLIKE SLOVENIJE  [Gp.gs@gov.si](mailto:Gp.gs@gov.si) | | | | | | | | |
| **ZADEVA****:** **Predlog Uredbe o spremembah in dopolnitvah Uredbe o plačah in drugih prejemkih javnih uslužbencev za delo v tujini** | | | | | | | | | | | |
| 1. Predlog sklepov vlade: | | | | | | | | | | | |
| Na podlagi prvega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17) je Vlada Republike Slovenije na ... seji … pod točko … sprejela naslednji    SKLEP:  1. Vlada Republike Slovenije je izdala Uredbo o spremembah in dopolnitvah Uredbe o plačah in drugih prejemkih javnih uslužbencev za delo v tujini ter jo objavi v Uradnem listu Republike Slovenije.  2. Vlada Republike Slovenije nalaga Ministrstvu za javno upravo, da v sodelovanju z Ministrstvom za zunanje zadeve, Ministrstvom za notranje zadeve, Ministrstvom za obrambo, Ministrstvom za izobraževanje, znanost in šport, Ministrstvom za delo, družino, socialne zadeve in enake možnosti, Ministrstvom za kulturo in Ministrstvom za finance, najkasneje do 30. aprila 2020 v okviru realizacije sklepa št. 10007-6/2019/3 z dne 9. 5. 2019 pripravi predlog izboljšane metodologije določanja plač ter drugih prejemkov javnih uslužbencev za delo v tujini.  Stojan Tramte  GENERALNI SEKRETAR  Sklep prejmejo:  − ministrstva,  − vladne službe. | | | | | | | | | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | | | | | | | | | |
| (Navedite razloge, razen za predlog zakona o ratifikaciji mednarodne pogodbe, ki se obravnava po nujnem postopku – 169. člen Poslovnika državnega zbora.) | | | | | | | | | | | |
| **3.a Osebe, odgovorne za strokovno pripravo in usklajenost gradiva:** | | | | | | | | | | | |
| * Peter Pogačar, generalni direktor Direktorata za javni sektor, Ministrstvo za javno upravo, * mag. Branko Vidič, vodja Sektorja za plače v javnem sektorju, Ministrstvo za javno upravo, * Barbara Lavtar, podsekretarka, Ministrstvo za javno upravo. | | | | | | | | | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | | | | | | | | | |
| Pri pripravi gradiva niso sodelovali zunanji strokovnjaki. | | | | | | | | | | | |
| **4. Predstavniki vlade, ki bodo sodelovali pri delu državnega zbora:** | | | | | | | | | | | |
| (Navedite imena in priimke ter funkcije ali nazive.) | | | | | | | | | | | |
| **5. Kratek povzetek gradiva:**    Zaradi pogostih nihanj indeksa življenjskih stroškov OZN, kar vpliva na višino plač javnih uslužbencev na delu v tujini, še zlasti v zadnjem obdobju, zaradi česar bi se plače v tujini znižale tudi do 600 EUR, predlog sprememb uredbe vključuje določilo, da se s 1.2.2020 Priloga 2 uredbe ne spremeni (za določitev plač za delo v tujini bi se torej uporabljali indeksi življenjskih stroškov, ki so bili uveljavljeni na dan 1.10.2019). V Skupini predstavnikov ministrstev, ki obravnava problematiko plač za delo v tujini, je bilo ugotovljeno, da sedanja metodologija določanja plač za delo v tujini ni ustrezna, zato je v predlogu 2. točke sklepa vlade določeno, da se v okviru navedene skupine najkasneje do 30.4.2020 pripravi predlog izboljšane metodologije, tudi upoštevaje pogosto spreminjanje indeksov OZN in posledično pogostega nihanja plač javnih uslužbencev na delu v tujini. Kot predlaga Ministrstvo za finance, se bo v okviru iste medresorske delovne skupine pripravila ustreznejša rešitev tudi glede izplačevanja drugih prejemkov javnih uslužbencev na delu v tujini.  Predlagano gradivo vsebuje še nekatere druge predloge sprememb in dopolnitev Uredbe o plačah in drugih prejemkih javnih uslužbencev za delo v tujini, ki so bili vsebovani v Informaciji o ustreznosti veljavne ureditve plač in drugih prejemkov javnih uslužbencev za delo v tujini (sklep Vlade RS št. 10007-6/2019/3 z dne 9. 5. 2019), vendar ob predhodnih spremembah uredbe (Uredba o spremembah in dopolnitvah Uredbe o plačah in drugih prejemkih javnih uslužbencev za delo v tujini (Uradni list RS, št. 59/19)), v okviru Skupine predstavnikov ministrstev še niso bile usklajene (sedaj so vse te spremembe v okviru te skupine usklajene).  Skupina predstavnikov ministrstev se je uskladila glede naslednjih vsebin:  - s spremembo prvega stavka četrtega odstavka 7. člena, in sicer sprejme vlada na predlog ministra za zunanje zadeve spremembo preglednice indeksov življenjskih stroškov, ki so določeni v prilogi 2 te uredbe, enkrat na leto, tako da se indeksi življenjskih stroškov spremenijo 1. oktobra z zadnjim objavljenim indeksom OZN pred tem datumom, ter z opredelitvijo tečaja in datuma veljavnosti tečaja za preračun plače iz evrov v lokalno valuto v primeru, da se plača za delo v tujini ne izplača v evrih, ampak v drugi valuti,  - s spremembo 8. člena, ki določa, da tudi učiteljem dopolnilnega pouka slovenščine v tujini, učiteljem slovenščine in lektorjem na tujih univerzah pripada dodatek za posebne življenjske razmere v tujini,  - z dopolnitvijo 11. člena, ki dosedanji dodatek za opravljanje dodatnih nalog deli na finančne in varnostne naloge. Doslej je bila višina dodatka odvisna od tarifnega razreda delovnega mesta, ki ga zaseda javni uslužbenec, ki opravlja dodatne naloge. Sprememba določa višino dodatka v fiksnem znesku, ki ne bo več odvisna od tarifnega razreda delovnega mesta. Dodatek je določen posebej za opravljanje finančnih nalog v višini 304,21 evra in posebej za opravljanje varnostnih ter drugih nalog v višini 200 evrov.  Poleg zgoraj navedenih sprememb in dopolnitev gradivo vsebuje tudi dva redakcijska popravka, in sicer:  - spremembo šestega odstavka 22. člena, ki določa, da učiteljem dopolnilnega pouka slovenščine v tujini, učiteljem slovenščine in lektorjem na tujih univerzah sedaj pripada dnevnica in povračilo stroškov za učenje tujega jezika. Sprememba sledi spremembi 27. člena oziroma 40. člena uredbe (Uradni list RS, št. 59/19),  - spremembo 32. člena, s katero se vsebina usklajuje s stolpci iz priloge 3 (Preglednica limitov za povračilo stroškov za nastanitev javnega uslužbenca za delo v tujini), po kateri so učitelji (tj. učitelji slovenščine, lektorji na tujih univerzah ter drugi učitelji na delu v tujini) glede nastanitve enako obravnavani kot drugi javni uslužbenci. V drugem odstavku pa se srednji tečaj Banke Slovenije nadomesti z referenčnim tečajem Evropske centralne banke, ker srednji tečaj ne obstaja več. | | | | | | | | | | | |
|  | | | | | | | | | | | |
| **6. Presoja posledic za:** | | | | | | | | | | | |
| a) | | javnofinančna sredstva nad 40.000 EUR v tekočem in naslednjih treh letih | | | | | | | | DA | |
| b) | | usklajenost slovenskega pravnega reda s pravnim redom Evropske unije | | | | | | | | NE | |
| c) | | administrativne posledice | | | | | | | | NE | |
| č) | | gospodarstvo, zlasti mala in srednja podjetja ter konkurenčnost podjetij | | | | | | | | NE | |
| d) | | okolje, vključno s prostorskimi in varstvenimi vidiki | | | | | | | | NE | |
| e) | | socialno področje | | | | | | | | NE | |
| f) | | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | | | | | | | NE | |
| 7.a Predstavitev ocene finančnih posledic nad 40.000 EUR:  (Samo če izberete DA pod točko 6.a.)  Ocena finančnih posledic predlaganih usklajenih sprememb za prihodnje leto povzročijo povečanje sredstev na letni ravni:  - za dodatek za dodatne naloge +61.902 eurov,  Ker se zaradi spremembe četrtega odstavka 7. člena uredbe ohranja višina indeksov življenjskih stroškov OZN, uveljavljenih že na dan 1. oktober 2019, iz tega naslova ni finančnih učinkov. | | | | | | | | | | | |
| **I. Ocena finančnih posledic, ki niso načrtovane v sprejetem proračunu** | | | | | | | | | | | |
|  | | | Tekoče leto (t) | | t + 1 | t + 2 | | | t + 3 | |
| Predvideno povečanje (+) ali zmanjšanje (**–**) prihodkov državnega proračuna | | |  | |  |  | | |  | |
| Predvideno povečanje (+) ali zmanjšanje (**–**) prihodkov občinskih proračunov | | |  | |  |  | | |  | |
| Predvideno povečanje (+) ali zmanjšanje (**–**) odhodkov državnega proračuna | | | +46.902 € | | +61.902 € | +61.902 € | | | +61.902 € | |
| Predvideno povečanje (+) ali zmanjšanje (**–**) odhodkov občinskih proračunov | | |  | |  |  | | |  | |
| Predvideno povečanje (+) ali zmanjšanje (**–**) obveznosti za druga javnofinančna sredstva | | |  | |  |  | | |  | |
| **II. Finančne posledice za državni proračun** | | | | | | | | | | |
| **II.a Pravice porabe za izvedbo predlaganih rešitev so zagotovljene:** | | | | | | | | | | |
| Ime proračunskega uporabnika | Šifra in naziv ukrepa, projekta | | | Šifra in naziv proračunske postavke | | Znesek za tekoče leto (t) | | | Znesek za t + 1 | |
| **SKUPAJ** | | | | | |  | | |  | |
| **II.b Manjkajoče pravice porabe bodo zagotovljene s prerazporeditvijo:** | | | | | | | | | | |
| Ime proračunskega uporabnika | Šifra in naziv ukrepa, projekta | | | Šifra in naziv proračunske postavke | | Znesek za tekoče leto (t) | | | Znesek za t + 1 | |
|  |  | | |  | |  | | |  | |
|  |  | | |  | |  | | |  | |
|  |  | | |  | |  | | |  | |
|  | | | | | |  | | |  | |
| **SKUPAJ** | | | | | |  | | |  | |
| **II.c Načrtovana nadomestitev zmanjšanih prihodkov in povečanih odhodkov proračuna:** | | | | | | | | | | |
| Novi prihodki | | | | Znesek za tekoče leto (t) | | | Znesek za t + 1 | | | |
|  | | | |  | | |  | | | |
|  | | | |  | | |  | | | |
|  | | | |  | | |  | | | |
| **SKUPAJ** | | | |  | | |  | | | |
| **OBRAZLOŽITEV:**   1. **Ocena finančnih posledic, ki niso načrtovane v sprejetem proračunu** 2. **Finančne posledice za državni proračun**   **II.a Pravice porabe za izvedbo predlaganih rešitev so zagotovljene:**  **II.b Manjkajoče pravice porabe bodo zagotovljene s prerazporeditvijo:**  **II.c Načrtovana nadomestitev zmanjšanih prihodkov in povečanih odhodkov proračuna:** | | | | | | | | | | |
| 7.b Predstavitev ocene finančnih posledic pod 40.000 EUR:  (Samo če izberete NE pod točko 6.a.) | | | | | | | | | | |
| **8. Predstavitev sodelovanja z združenji občin:** | | | | | | | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | | | | | | NE | | |
| Gradivo (predpis) je bilo poslano v mnenje:   * Skupnosti občin Slovenije SOS: NE * Združenju občin Slovenije ZOS: NE * Združenju mestnih občin Slovenije ZMOS: NE   Predlogi in pripombe združenj so bili upoštevani:   * v celoti, * večinoma, * delno, * niso bili upoštevani.   Bistveni predlogi in pripombe, ki niso bili upoštevani. | | | | | | | | | | |
| **9. Predstavitev sodelovanja javnosti:**  Gradivo ni tako, da bi ga bilo treba objaviti na spletni strani predlagatelja. | | | | | | | | | | |
| Gradivo je bilo predhodno objavljeno na spletni strani predlagatelja: | | | | | | | | NE | | |
| Gradivo ni takšne narave, da bi ga bilo treba objaviti na spletni strani predlagatelja. | | | | | | | | | | |
| (Če je odgovor DA, navedite:  Datum objave: ………  V razpravo so bili vključeni:   * nevladne organizacije, * predstavniki zainteresirane javnosti, * predstavniki strokovne javnosti.   Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):  Upoštevani so bili:   * v celoti, * večinoma, * delno, * niso bili upoštevani.   Bistvena mnenja, predlogi in pripombe, ki niso bili upoštevani, ter razlogi za neupoštevanje:  Poročilo je bilo dano ……………..  Javnost je bila vključena v pripravo gradiva v skladu z Zakonom o …, kar je navedeno v predlogu predpisa.) | | | | | | | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:**  Gradivo je bilo poslano v usklajevanje:  − Službi Vlade RS za zakonodajo,  − Ministrstvu za finance,  − Medresorski delovni skupini za uskladitev Uredbe o plačah in drugih prejemkih za delo v tujini. | | | | | | | |  | | |
| **11. Gradivo je uvrščeno v delovni program vlade:** | | | | | | | | DA | | |
| **Rudi Medved**  **MINISTER** | | | | | | | | | | |

PRILOGA 3 (jedro gradiva):

**PREDLOG EVA 2020-3130-0009**

Na podlagi prvega odstavka 3. člena Zakona o sistemu plač v javnem sektorju (Uradni list RS, št. 108/09 – uradno prečiščeno besedilo, 13/10, 59/10, 85/10, 107/10, 35/11 – ORZSPJS49a, 27/12 – odl. US, 40/12 – ZUJF, 46/13, 25/14 – ZFU, 50/14, 95/14 – ZUPPJS15, 82/15, 23/17 – ZDOdv, 67/17 in 84/18), 44. člena Zakona o zunanjih zadevah (Uradni list RS, št. 113/03 – uradno prečiščeno besedilo, 20/06 – ZNOMCMO, 76/08, 108/09, 80/10 – ZUTD, 31/15 in 30/18 – ZKZaš), 96. člena Zakona o službi v Slovenski vojski (Uradni list RS, št. 68/07 in 58/08 – ZSPJS-I) in petega odstavka 70. člena Zakona o državnem tožilstvu (Uradni list RS, št. 58/11, 21/12 – ZDU-1F, 47/12, 15/13 – ZODPol, 47/13 – ZDU-1G, 48/13 – ZSKZDČEU-1, 19/15, 23/17 – ZSSve in 36/19) Vlada Republike Slovenije izdaja

**UREDBO**

**o spremembah in dopolnitvah Uredbe o plačah in drugih prejemkih javnih uslužbencev**

**za delo v tujini**

**1. člen**

V [Uredbi o plačah in drugih prejemkih javnih uslužbencev za delo v tujini](http://www.mnz.gov.si/fileadmin/mpju.gov.si/pageuploads/DPJS/Zakonodaja/2012-01-2651-npb6.doc) (Uradni list RS, št. 14/09, 16/09 – popr., 23/09, 51/10, 67/10, 80/10 – ZUTD, 41/12, 68/12, 47/13, 96/14, 39/15, 57/15, 73/15, 98/15, 6/16, 38/16, 62/16, 4/17, 26/17, 35/17, 54/17, 5/18, 35/18, 43/18, 64/18, 6/19, 35/19, 59/19 in 78/19) se v 7. členu v četrtem odstavku prvi stavek spremeni tako, da se glasi:

»Spremembo preglednice indeksov življenjskih stroškov, ki so določeni v prilogi 2 te uredbe, sprejme vlada na predlog ministra za zunanje zadeve enkrat na leto, tako da se indeksi življenjskih stroškov spremenijo 1. oktobra z zadnjim objavljenim indeksom OZN pred tem datumom.«.

V 7. členu se na koncu šestega odstavka doda nov stavek, ki se glasi:

»Pri izračunu in izplačilu plače v drugi valuti se upošteva zadnji referenčni tečaj Evropske centralne banke, ki ga objavlja Banka Slovenije na dan pred dvanajstim dnem v mesecu.«.

**2. člen**

V 8. členu se v tretjem odstavku črta besedilo »pete,«.

**3. člen**

V 11. členu se v drugem odstavku namesto prvega stavka dodata nova stavka, ki se glasita:

»Dodatek za opravljanje finančnih nalog znaša 304,21 eura. Dodatek za opravljanje varnostnih ter drugih nalog znaša 200,00 eurov.«.

**4. člen**

V 22. členu se v šestem odstavku črta besedilo »pete,« in », osemnajste«.

**5. člen**

V 32. členu se v drugem odstavku besedilo »srednji tečaj Banke Slovenije« nadomesti z besedilom »referenčni tečaj Evropske centralne banke, ki ga objavlja Banka Slovenije,«.

V devetem odstavku se v prvem stavku besedilo »Učiteljem slovenščine in lektorjem na tujih univerzah« nadomesti z besedilom »Učiteljem slovenščine in lektorjem na tujih univerzah ter drugim učiteljem na delu v tujini«. Drugi stavek devetega odstavka se črta.

**PREHODNA IN KONČNA DOLOČBA**

**6. člen**

Ne glede na določbo 3. člena te uredbe se javnim uslužbencem, ki bi jim po tej uredbi pripadal dodatek za opravljanje dodatnih nalog v nižjem znesku, kot ga prejemajo do uveljavitve te uredbe, do poteka razporeditve na delo v tujini izplačuje dodatek za opravljanje dodatnih nalog v višini, kot je bila določena pred uveljavitvijo te uredbe.

**7. člen**

Ta uredba začne veljati 1. februarja 2020.

Vlada Republike Slovenije

Marjan Šarec

predsednik

Št. 0100-51/2020/6

Ljubljana, dne 28. januarja 2020

EVA 2010-3130-0009

**OBRAZLOŽITEV**

1. UVOD
2. Pravna podlaga (besedilo, vsebina zakonske določbe, ki je podlaga za izdajo predpisa):

– 3. člen Zakona o sistemu plač v javnem sektorju (št. [108/09](http://www.uradni-list.si/1/objava.jsp?sop=2009-01-4891) – uradno prečiščeno besedilo, [13/10](http://www.uradni-list.si/1/objava.jsp?sop=2010-01-0520), [59/10](http://www.uradni-list.si/1/objava.jsp?sop=2010-01-3273), [85/10](http://www.uradni-list.si/1/objava.jsp?sop=2010-01-4554), [107/10](http://www.uradni-list.si/1/objava.jsp?sop=2010-01-5583), [35/11](http://www.uradni-list.si/1/objava.jsp?sop=2011-01-1743) – ORZSPJS49a, [27/12](http://www.uradni-list.si/1/objava.jsp?sop=2012-01-1121) – odl. US, [40/12](http://www.uradni-list.si/1/objava.jsp?sop=2012-01-1700) – ZUJF, [46/13](http://www.uradni-list.si/1/objava.jsp?sop=2013-01-1753), [25/14](http://www.uradni-list.si/1/objava.jsp?sop=2014-01-0961) – ZFU, [50/14](http://www.uradni-list.si/1/objava.jsp?sop=2014-01-2074), [95/14](http://www.uradni-list.si/1/objava.jsp?sop=2014-01-3949) – ZUPPJS15, [82/15](http://www.uradni-list.si/1/objava.jsp?sop=2015-01-3254), [23/17](http://www.uradni-list.si/1/objava.jsp?sop=2017-01-1206) – ZDOdv, [67/17](http://www.uradni-list.si/1/objava.jsp?sop=2017-01-3165) in [84/18](http://www.uradni-list.si/1/objava.jsp?sop=2018-01-4122)),

– 44. člen Zakona o zunanjih zadevah (Uradni list RS, št. 113/03 – uradno prečiščeno besedilo, 20/06 – ZNOMCMO, 76/08, 108/09 in 80/10 – ZUTD, 31/15 in 30/18 – ZKZaš),

– 96. člen Zakona o službi v Slovenski vojski (Uradni list RS, št. [68/07](http://www.uradni-list.si/1/objava.jsp?urlurid=20073761) in [58/08](http://www.uradni-list.si/1/objava.jsp?urlurid=20082481) – ZSPJS-I).

– 70. člena Zakona o državnem tožilstvu (Uradni list RS, št. 58/11, 21/12 – ZDU-1F, 47/12, 15/13 – ZODPol, 47/13 – ZDU-1G, 48/13 – ZSKZDČEU-1, 19/15, 23/17 – ZSSve in 36/19)

1. Predstavitev presoje posledic za posamezna področja, če te niso mogle biti celovito predstavljene v predlogu zakona.
2. Izjava o skladnosti predloga predpisa s pravnimi akti Evropske unije in korelacijska tabela, če gre za prenos direktive.

Izjava o skladnosti (format pdf) – izvoz iz baze RPS.

II. VSEBINSKA OBRAZLOŽITEV UREDBE

**Obrazložitev k posameznim členom:**

**K 1. členu**

Prvi stavek četrtega odstavka 7. člena se spremeni tako, da sprejme vlada na predlog ministra za zunanje zadeve spremembo preglednice indeksov življenjskih stroškov, ki so določeni v prilogi 2 te uredbe, enkrat na leto, tako da se indeksi življenjskih stroškov spremenijo 1. oktobra z zadnjim objavljenim indeksom OZN pred tem datumom. Praksa je pokazala, da določanje osnovnih plač v odvisnosti od indeksov življenjskih stroškov OZN pomeni pogosto nihanje osnovnih plač za delo v tujini, pri čemer pa višina teh plač ni neposredno povezana z gibanjem življenjskih stroškov v krajih opravljanja dela javnega uslužbenca. Upoštevaje navedeno je predvideno, da se bo v prvi polovici leta 2020 uveljavila nova (ustreznejša) metodologija določanja osnovnih plač za delo v tujini, do takrat pa se za določitev osnovnih plač za delo v tujini uporabljajo indeksi življenjskih stroškov OZN, ki so bili nazadnje določeni 1. oktobra 2019.

Zaradi enotnega obračuna plač v primeru izplačila plače za delo v tujini v lokalni valuti, se v šestem odstavku 7. člena uredbe določa tečaj, po katerem se obračunajo plače za delo v tujini, in sicer z zadnjim referenčnim tečajem Evropske centralne banke, ki ga objavlja Banka Slovenije na dan pred dvanajstim dnem v mesecu (Banka Slovenije objavlja tečajnico praviloma vsak delovni dan po 16.15 uri, razen med prazniki in sobotami ter nedeljami, ki za ta dan objavijo tečaj objavljen od zadnjega delovnega dne). Trenutno se obračun plač za delo v tujini izvaja pred obračunom plač v Mferacu, zato se predlaga, da se plače obračunajo za izplačilo po tečaju, veljavnem na dan pred 12. dnem v mesecu.

**K 2. členu**

Ministrstvo za izobraževanje, znanost in šport je predlagalo spremembo 8. člena, ki določa, da tudi učiteljem dopolnilnega pouka slovenščine v tujini, učiteljem slovenščine in lektorjem na tujih univerzah pripada dodatek za posebne življenjske razmere v tujini. Zaradi navedenega se v tretjem odstavku 8. člena črta sklic na peto alinejo prvega odstavka 8. člena, ki je do sedaj določal, da jim dodatek za posebne življenjske razmere v tujini ne pripada. Po sklepu vlade št. 10007-6/2019/3 naj bi dodatek za posebne življenjske razmere, ki je opredeljen s tremi fiksnimi zneski, veljal za vse napotene javne uslužbence, ki delajo/prebivajo v enakih življenjskih okoliščinah v tujini. Z realizacijo tega predloga bodo vsi javni uslužbenci, napoteni na delo v tujino, glede prejemanja tega dodatka postavljeni v enak položaj.

**K 3. členu**

Dodatek za opravljanje dodatnih nalog, ki povečujejo obseg dela zaposlenih je opredeljen v veljavnem 11. členu. Po veljavni ureditvi se lahko izplača za opravljanje finančnih in varnostnih nalog zaposlenim, kot jih določa prvi odstavek 11. člena, pri tem pa je višina dodatka odvisna od tarifnega razreda, v katerega je uvrščeno delovno mesto. S spremembo prvega stavka drugega odstavka 11. člena se opušča vezavo višine dodatka za opravljanje dodatnih nalog na tarifni razred delovnega mesta, saj so naloge vodenja finančnega poslovanja in opravljanje varnostnih nalog identične, ne glede na stopnjo izobrazbe oz. tarifni razred javnega uslužbenca. Zato se določa višina dodatka posebej za opravljanje finančnih nalog v višini 304,21 eura in posebej za opravljanje varnostnih ter drugih nalog v višini 200,00 evrov.

**K 4. členu**

V uredbi, ki je bila objavljena v Uradnem listu RS, št. 59/19 sta bila spremenjena 27. člen (dnevnica) in 40. člen (povračilo stroškov za učenje tujega jezika) v delu, da tudi učiteljem dopolnilnega pouka slovenščine v tujini, učiteljem slovenščine in lektorjem na tujih univerzah pripada povračilo navedenih dveh stroškov.

Upoštevaje dejstvo, da gre pri tem za povezavo z 22. členom, ki določa vrste povračil, nadomestil in drugih prejemkov javnih uslužbencev v tujini, je treba redakcijsko popraviti šesti odstavek 22. člena.

**K 5. členu**

S črtanjem drugega stavka v devetem odstavku 32. člena se vsebina uskladi s stolpci iz priloge 3 (Preglednica limitov za povračilo stroškov za nastanitev javnega uslužbenca za delo v tujini) v noveli uredbe, objavljene v Uradnem listu RS št. 59/19, po kateri so učitelji (tj. učitelji slovenščine, lektorji na tujih univerzah ter drugi učitelji na delu v tujini) glede nastanitve obravnavani kot drugi javni uslužbenci. V drugem odstavku pa se izraz srednji tečaj Banke Slovenije nadomesti z navedbo referenčnega tečaja Evropske centralne banke, ker srednji tečaj več ne obstaja. Gre za redakcijski popravek.

**K 6. členu**

Ker bi se nekaterim javnim uslužbencem na podlagi nove ureditve dodatek lahko znižal, se predlaga prehodna ureditev, po kateri se javnim uslužbencem, ki bi jim po novi ureditvi pripadal dodatek za opravljanje dodatnih nalog v nižjem znesku, kot so ga prejemali do uveljavitve te spremembe, do poteka razporeditve na delo v tujini, izplačuje dodatek za opravljanje dodatnih nalog v višini, kot je bila določena pred uveljavitvijo te uredbe.

**K 7. členu**

Člen določa začetek veljavnosti uredbe, in sicer ta začne veljati 1. februarja 2020.